Rein Laaneots

Rein Laaneots (sündinud 6. mail 1941 Selise külas Mäe vallas Petserimaal (praegu Võrumaa)) on metroloogiaprofessor, tehnikateaduste doktor ja leiutajaEesti teaduse biograafiline leksikon, 2. köide Kj-M.Tallinn: Eesti Entsüklopeediakirjastus, 2005Tallinna Tehnikaülikooli professorid läbi aegade. Tallinn: TTÜ kirjastus, 2008TTÜ mehaanikateaduskond 75. Eesti Masinatööstuse Liit 20. Tallinn: TTÜ kirjastus, 2011.

Rein (aastani 1952 Reiu) Laaneots on taluniku poeg.

Haridus
1952. aastal lõpetas Igrise Algkooli, 1955 Kahkva 7-klassilise kooli, 1959 Värska Keskkooli, 1964 Tallinna Polütehnilise Instituudi (TPI) mehaanikainsenerina, 1971 Leningradis (Peterburis) D. I. Mendelejevi nimelises Üleliidulises Metroloogia Teaduslikus Uurimisinstituudis (VNIIM) sihtaspirantuuri ja 1983 Moskva Patendiinstituudi patendivolinikuna. 1973 kaitses ta VNIIM-s tehnikateaduste kandidaadikraadi metroloogias väitekirjaga "Разработка и исследование методов и средств для поверки толщиномеров пленок (покрытий)" ja 1990 VNIIM-s tehnikateaduste doktorikraadi metroloogias väitekirjaga "Методы и средства для поверки толщиномеров покрытий".

Ta on end täiendanud Dresdeni Tehnikaülikoolis (1975), Chemnitzi Tehnikaülikoolis (1976), VNIIM-s (1988, 1989), Kölnis asuvas Saksamaa firmas Elektro-Physik (1993), Saksamaa Riiklikus Metroloogiakeskuses (PTB), Braunschweig (1994), Jena Tehnikakõrgkoolis (1994, 1995), PTB-s (1995), Tolucas asuvas Toluca Mehhiko firmas BMW Mexico (1997) ja PTB-s (2009).

Töökäik
1959–1961 Tallinna Masinatehas, treial. Tallinna Tehnikaülikool: 1963–1964 õppemeister, 1965–1969 masinaehituse tehnoloogia kateedri assistent, 1972–1975 masinatööstuse automatiseerimise kateedri assistent, 1975–1978 vanemõpetaja, 1978–1990 peenmehaanika kateedri dotsent, 1991 metroloogia ja mõõtetehnika professor, 1992–2007 metroloogia ja mõõtetehnika professor, õppetooli asutaja ja juhataja, 2007–2010 kvaliteeditehnika ja metroloogia professor, alates 2010 emeriitprofessor. 2013–2016 Tallinna Tööstushariduskeskus, kutseõpetaja.

Ta on õpetanud vahetatavuse ja tehnilise mõõtmise, tolerantside ja istude, standardimise aluste, mõõtevahendite konstrueerimise, metroloogia ja mõõtetehnika, metroloogia, täpsusteooria aluste ja rakendusstatistika kursusi ning koostanud õppevahendeid.

 Teadustöö 
Rein Laaneots on pindepaksuse purustusvaba mõõtmise metodoloogia, mõõtemääramatuse teooria, mõõtemudelite, mõõtevahendite kalibreerimise, mõõtetulemuste jälgitavuse ja usaldatavuse uurija. Tema uurimistöö tulemused on tõhusalt kaasa aidanud metroloogia teaduslikule arengule, nii pindepaksuse kui ka kõikides teistes mõõtevaldkodades. Ta leiutas esimesena maailmas pindepaksuse materiaalmõõdud (etalonid), arendas välja nende kalibreerimismetoodika ja kalibreerimiseks vajalikud mõõtevahendid. Uurimistöö alusel teostatud pindepaksuse materiaalmõõtude (etalonide) arendused ja nende tehniliselt täiustatud konstruktiivsed lahendused on saanud leiutiskaitse. Nimetatud teaduslikud uuringud ja arendustööd olid aluseks pinnet mittepurustavate kaasaegsete pindepaksusmõõturite evitamisel, pindepaksuste mõõtmistel vajaliku täpsuse ja usaldatavuse saavutamiseks, mille tulemusena tagati kosmoseobjektide töökindlus, kosmonautide ohutus ja kaitstus, elektroonikaelementide funktsionaalsed karakteristikud jne, ning suurendati väärismetallide kokkuhoidu pindamisel. Tänapäeval on Rein Laaneotsa uurimistöö põhjal välja arendatud leiutuslikud lahendused pindepaksuste purustusvabade mõõtmise valdkonnas leidnud tehniliselt täiendatud kujul rakenduse Saksamaal, Prantsusmaal, USA-s, Venemaal, Eestis jt riikides.

Ta on kaasa aidanud mõõtemääramatuse teooria arengule, loonud mõõtetulemuste määramatuse arvutamise alused ja arendanud välja mõõtevahendite kalibreerimise üldistatud metoodika. Rein Laaneots on avaldanud üle 350 teadusartikli ja -töö, sealhulgas 15 monograafiat ja raamatut ning 46 patentset leiutiskirjeldust.

Rein Laaneots on Eesti kaasaegse mõõtesüsteemi üks rajajatest ja edasiarendajatest ning on edendanud eestikeelset metroloogiaalast sõnavara.

 Teaduskorralduslik tegevus 

Rein Laaneots on osalenud Eesti metroloogia arengut käsitlevate seaduste, mõõtesüsteemi ja arengukavade väljatöötamisel.

 2012–2019 Justiitsministeeriumi tööstusomandi apellatsioonikomisjoni liige
 2013–2014 INNOVE Eesti Kutseõppeasutuste Kvaliteediauhinna konkursi assessor
 2009–2019 Eesti Standardikeskuse tehnilise komitee EVS/TK Metroloogia esimees
 2008–2009 Majandus- ja Kommunikatsiooniministeeriumi (MKM) "Metroloogia arengukava aastateks 2009–2013" väljatöötamise töögrupi liige
 2006–2010 TTÜ mehaanika ja metroloogia katselaboratooriumi nõukogu liige
 2006–2008 MKM intellektuaalomandi töögrupi liige
 2003–2012 TTÜ intellektuaalomandi eksperdikomisjoni liige
 2000–2001 TTÜ mehaanikateaduskonna dekaan
 1999–2004 MKM metroloogianõukogu asutaja, esimees ja liige
 1999–2014 Mittetulundusühingu Kütuste Ümarlaud juhatuse liige
 1996–2020 Eesti Akrediteerimiskeskuse metroloogiakomitee esimees
 1995–2020 Eesti Akrediteerimiskeskuse assessor
 1994–1999 TTÜ mehaanikateaduskonna prodekaan
 1991–2011 MKM tööstusomandi apellatsioonikomisjoni liige
 1980–2012 Eesti Inseneride Liidu liige
 1978–1990 ÜLRÜ Eesti Vabariikliku Nõukogu leiutusala konsultant
 1978–1989 NSV Liidu peaspetsialist pindepaksuste mõõtmise alal ja NSV Liidu esindaja Rahvusvahelise Legaalmetroloogia Organisatsiooni (OIML) töögrupis "Mikropikkuste mõõtmine"

Jätkub tegevus
 2019–... EV Patendiameti tööstusomandi apellatsioonikomisjoni täiendava liikmena
 2019–... Eesti Standardikeskuse tehnilise komitee EVS/TK Metroloogia liikmena
 2009–... Rahvusvahelise Standardimisorganisatsiooni (ISO) tehniliste komiteede ISO/TC 12, ISO/TC 30, ISO/TC 213 ja ISO/REMCO liikmena
 2009–... Euroopa Standardimiskomitee (CEN) tehniliste komiteede CEN/TC 92, 176, 237, 290, 294 ja 332 liikmena
 2003–... USA-s asuva Rotalia Fondi Stipendiumide Komitee liikmena
 1994–... TTÜ metroloogia ja mõõtetehnika valdkonna terminoloogia töörühma juhina
 1994–... Eesti Teadlaste Liidu liikmena

 Tunnustus 
 1981 – medal "Изобретатель СССР"
 1983 – Eesti NSV teeneline leiutaja
 1985 – Tallinna linna esileiutaja aunimetus
 1986 – NSV Liidu Rahvamajanduse Saavutuste Näituse (VDNH) hõbemedal
 1987 – Tallinna linna esileiutaja aunimetus
 1988 – NSV Liidu Rahvamajanduse Saavutuste Näituse (VDNH) personaalnäituse kuldmedal
 2005 – Valgetähe V klassi teenetemärk
 2011 – TTÜ kuldmedal Mente et Manu
 2013 – Eesti Standardikeskuse teenetemärk

 Teoseid 

 Evaluation of optimal dimensions and characteristics for film-thickness gauges // Measurement techniques (1973) Vol. 16, Iss. 2.
 Sicherung der Einheitlichkeit von Schichtdickenmessungen. // Feingerätetechnik (1977) 2.
 Способы поверки толщиномеров покрытий. // Измерения, контроль, автоматизация 49 (1984) 1.
 Методы и средства для поверки толщиномеров покрытий. Таллин: Валгус, 1989.
 Device for film thickness gauges' verification. // Measurement Techniques (1991) 11.
 Metroloogia. Tallinn: TTÜ kirjastus, 1994.
 Mõõtemääramatus. Tallinn: TTÜ kirjastus, 1995.
 Mõõtmise alused (kaasautor O. Mathiesen). Tallinn: TTÜ kirjastus, 2000.
 Mõõtetulemuse usaldatavus. Tallinn: TTÜ kirjastus, 2004.
 An Introduction to Metrology (kaasautor O.Mathiesen). Tallinn: TUT Press, 2006; the second, thoroughly completed edition. Tallinn: TUT Press, 2011.
 Fundamentals of Measurement (kaasautor J.Rudzitis). Riga: Latgales druka Ltd, 2007.
 Metroloogia (kaasautorid O.Mathiesen ja J.Riim). Õpik kõrgkoolidele. Tallinn: TTÜ kirjastus, 2012.
 Mõõtmestamine ja tolereerimine (kaasautor K.Raba). Õpik kõrgkoolidele. Tallinn: TTÜ kirjastus, 2017.
 Основы метрологии : монография. Санкт-Петербург: Государственный научный центр Российской Федерации - Всероссийский научно-исследовательский институт метрологии им. Д.И. Менделеева, 2017. 473 с., деп. в ВИНИТИ РАН 19.06.2017 № 76-В2017.
 Sõnakogu Metroloogia (mea) eesti-inglise, inglise-eesti : terminid ja määratlused // Tallinn : Tallinna Tehnikaülikooli inseneriteaduskond / Terminihalduskeskkond Ekilex, https://ekilex.ee/termsearch, sisaldab ~ 42 000 terminikirjet.

 Viited 

 Kirjandus 
 Tallinn Technical University. Research activities. Tallinn, 1993, 94. 
 TTÜ professorid. TTÜ, 1993, 28.
 Leo Reissar. Setumaa läbi sajandite. Petserimaa. Tartu: Kupar,1996, 227.
 Mehaanikainseneride koolitus 1918–1998. Tallinn: TTÜ kirjastus, 1998, 88–92, 116–119, 133, 174.
 EE 14. Eesti elulood. Tallinn: Eesti Entsüklopeediakirjastus, 2000, 217.
 TTÜ ar 2001 (2002), 113.
 70 aastat mehaanikateaduskonda. Tallinn: TTÜ kirjastus, 2006, 33, 53–59.
 Leiutajaid ja leiutisi Tallinna Tehnikaülikoolis 1922–2007. Tallinn: TTÜ kirjastus, 2008, 81–83.
 Masinaehitustehnoloogia kateeder ja masinaehituse instituut 1918–2015. Tallinn: Tallinna Tehnikaülikool, 2015, 64, 283.
 Mehaanikainseneride koolitus 1998–2016. Tallinn: TTÜ kirjastus, 2016, 19–20, 41, 46, 48, 58, 119–120, 122–123, 125, 128, 214–215.
 Rein Laaneots. Bibliograafia / TTÜ Raamatukogu töid B16; [koostanud Katrin Bobrov ja Riina Prööm]. Tallinn : Tallinna Tehnikaülikooli Kirjastus, 2016. 107 lk.

 Välislingid 
 Rein Laaneots ETIS-es
 Rein Laaneots Prantsusmaa teaduse andmebaasis

Kategooria:Eesti tehnikateadlased
Kategooria:Tallinna Tehnikaülikooli professorid
Kategooria:Tallinna Tehnikaülikooli vilistlased
Kategooria:Valgetähe V klassi teenetemärgi kavalerid
Kategooria:Eesti NSV teenelised leiutajad
Kategooria:Sündinud 1941